เพิ่งไปทานมาเมื่อวานเย็น เพื่อนที่มีบ้านอยู่แถวนั้นพาไปครับ
ผมค่อนข้างจะพิถีพิถันกับเรื่องอาหาร ร้านอาหารอย่างไรก็ได้ แต่ต้องอร่อย ซึ่งเพื่อนผมกับทราบดี
ผมได้อ่าน reviews จากหลายๆท่านใน wongnai นี้  ให้ดาวกันเพียบ และอยากกลับมาทานซ้ำอีก เลยคิดว่าน่าจะได้ทานของอร่อยแน่ๆ
ร้านดูดีครับ  จัดแบบแปลกๆ มีโซฟาแปลกๆ ดูไม่เข้ากับบรรยากาศของร้านนัก  แต่ก็ช่างหัวมันเถอะ เรามากินอาหาร
ดูเมนูและรูปแล้ว สรุปว่าเป็นร้านอิตาเลี่ยน style ไทยๆ และราคาแบบไทยๆครับ  คล้ายๆร้านเชฟถนอม อยู่แถวๆกรมศุลกากร
เพื่อนผมสั่งพอร์คชอป  ภรรยาเขาสั่งเป็ดอะไรซักอย่างกับข้าว ผมสั่งชีสบอล กับขนมปังหน้าปูอะไรประมาณนั้น มาเป็นจานกลางตามที่คนแนะนำ  แต่ยังไม่ได้สั่งอาหารของตัวเอง
กว่าจะตัดสินใจได้ว่าจะสั่งสปาเก็ตตี้หมึกดำ ราดซ๊อสมะเขือเทศกับปู  ก็อีก5 นาทีต่อมา ซึ่งเริ่มมีลูกค้าเป็นครอบครัวทยอยเข้ามาในร้าน
อาหารที่สั่งไปตอนแรก มาได้เร็วดี  ผมไม่ได้ทานของเพื่อนและของภรรยาเขา  แต่ดูอาหารแล้ว การนำเสนอไม่น่าจะมาจาก "chef"  เลย  เรื่องรสชาติของเป็ดและหมูก็คงไม่ได้อะไร เพราะจะถูกกลบด้วยซอสที่ราดมาเพียบ
ซีสบอล ยังทอดไม่ได้ที่  ใส้ซีสยังไม่อุ่นพอที่จะทำให้ซีสละลาย เยี้ม   กลิ่นน้ำมันที่ใช้ทอดก็เหม็นนำออกมาอย่างเด่นชัด เพราะเป็นน้ำในที่ใช้ซ้ำ กินเข้าไป 1 ลูก  ต้องกลั้นใจกินลูกที่สอง  แต่ลูกที่สาม  ไม่ยอมเอาเข้าปากแน่นอน
ขนมปังหน้าปู    มองไม่ออกว่าเป็นอะไร  มีซอสมะเขือเทศสับมาให้ด้วย  ลองไป .....  กลั้นใจกินให้หมดไม่ไหวครับ  ไม่มีรสชาติ  ขนมปังหนาเหลือเกิน  ถ้าขนมปังอร่อย ก็เป็นอีกเรื่อง  โชคดีที่มา 3 ชิ้น  รับผิดชอบไปคนละชิ้น
สปาเกตตี้หมึกดำของผมครับ  มาเมื่อเพื่อนและภรรยาเขาทานของเขาเสร็จไปแล้ว 20 นาที  รวมเวลาจากที่สั่งไปน่าจะ 35นาที
หน้าตาพอใช้ได้  ให้มาเยอะทีเดียว  ....กินเข้าไปคำแรก  ยังหารสชาติไม่เจอ  ไม่รู้รสมะเขือเทศ  ไม่ได้กลิ่นหรืออะไรที่เกี่ยวกับปูเลย  ลองคำที่สอง พยายามจะหาความอร่อย  จุดเด่นของจาน  หาไม่ได้เลย  บอกไม่ถูกครับ  เลยต้องบอกเพื่อนว่าผมขอไม่ทานต่อนะครับ
ผมเกรงใจเพื่อนมาก  เพราะเขาเขาเป็นคนจ่ายเงิน และอยากนำเสนอมาก  แต่ต้องขอโทษครับ  ไม่ผ่านจริงๆ 